Folketing
2009-03-26

Jeg tror personligt, at vi i løbet af de næste 10, 15, 20 år vil se, at flere og flere biler er drevet af andre former for brændstof end dem, vi kender i dag, og derfor vil det slet ikke være noget miljø- eller klimamæssigt problem, at der kører biler på vejene. De vil nemlig ikke forurene og ikke belaste klimaet i den grad, som de gør nu, men det er selvfølgelig ud i fremtiden. Det korte af det lange er, at det her i meget høj grad er et jernbaneprojekt, der er i fuld overensstemmelse med regeringens politik og den politik, som partierne her i Folketinget bortset fra Enhedslisten har lagt til grund for investeringsforliget.